b"\n_START_ARTICLE_\nMu\xc4\x8deniki (film, 2008)\n_START_SECTION_\nVsebina\n_START_PARAGRAPH_\nLeta 1971 mlado dekle, Lucie Jurin, pobegne iz zapu\xc5\xa1\xc4\x8dene klavnice. kjer so jo fizi\xc4\x8dno zlorabljali ve\xc4\x8d kot eno leto. Nameni njenih ugrabiteljev ostanejo neznani. Lucie po\xc5\xa1ljejo v siroti\xc5\xa1nico, kjer se spoprijatelji z deklico Anno Assaoui, ki ugotovi, da Lucie verjame, da jo ustrahuje duh izmali\xc4\x8dene \xc5\xbeenske. Zato Anna tola\xc5\xbei Lucie, vedno ko ima no\xc4\x8dne more._NEWLINE_15 let pozneje, Lucie odide na dom povsem obi\xc4\x8dajne dru\xc5\xbeine Belfondov, ki jo sestavljajo: Gabrielle, njen mo\xc5\xbe in njuna otroka Antoine in Marie, ter pobije vse s pu\xc5\xa1ko. Medtem nekje drugje Anna \xc4\x8daka Lucie. \xc4\x8ceprav Anna ve, da Lucie verjame, da so Belfondovi krivi za njeno zlorabljanje v otro\xc5\xa1tvu, je zgro\xc5\xbeena, ko ji Lucie pove, da je vse pobila. Ko prispe tja, Anna najde \xc5\xa1e vedno \xc5\xbeivo Gabrielle in ji sku\xc5\xa1a pomagati, vendar jo Lucie dokon\xc4\x8dno ubije. Lucie nato napade izmali\xc4\x8dena \xc5\xbeenska, toda Anna vidi le kako se Lucie samopo\xc5\xa1koduje, saj je ''\xc5\xbeenska'' le psiholo\xc5\xa1ki pojav Luciinega ob\xc4\x8dutka krivde, ker je v klavnici pustila \xc5\xa1e eno dekle, ki so jo mu\xc4\x8dili. Ker Lucie ugotovi, da ji vest ne bo dala mira, naredi samomor._NEWLINE_Naslednji dan Anna, ki je \xc5\xa1e vedno v hi\xc5\xa1i Belfondov, pokli\xc4\x8de svojo mamo, kjer iz pogovora izvemo, da so star\xc5\xa1i Anno zlorabljali kot otroka. Anna nato odkrije skrivno podzemno dvorano v dnevni sobi. Tam najde ujeto in grozno mu\xc4\x8deno dekle z imenom Sarah, kar je dokaz, da je Lucie imela prav o dru\xc5\xbeini. Anna pomaga Sarah pobegniti, vendar kmalu zatem pride skupina neznancev, ki ubije Sarah, Anno pa ujamejo. Anna tako spozna njihovo vodjo, starej\xc5\xa1o \xc5\xbeensko z imenom Mademoiselle. Mademoiselle ji pove, da je vklju\xc4\x8dena v skrivno filozofsko zdru\xc5\xbeenje, ki \xc5\xbeeli odkriti skrivnosti posmrtnega \xc5\xbeivljenja z ustvarjanjem ''mu\xc4\x8denikov''. Njihovi poskusi zajemajo mu\xc4\x8denje mladih \xc5\xbeensk, z namenom da bi njihovo trpljenje omogo\xc4\x8dilo ''mu\xc4\x8denikom'' vpogled v posmrtno \xc5\xbeivljenje. Mademoiselle prav tako verjame, da se svet deli na \xc5\xbertve (tisti, ki ne morejo prenesti mu\xc4\x8denja in znorijo, kot sta Sarah in Lucie), ter na mu\xc4\x8denike (ljudi, ki ''sprejmejo'' trpljenje in lahko vidijo na drugi svet)._NEWLINE_Anna tako postane najnovej\xc5\xa1i primerek skupine. Po tem, ko jo izolirajo in pretepajo, za\xc4\x8dne Anna imeti privide o pogovorih z Lucie. \xc4\x8cez \xc4\x8das ji povejo, da je zdr\xc5\xbeala dlje kot katerikoli primerek, in da jo \xc5\xa1e \xc4\x8daka ''zadnje dejanje''. Na \xc5\xbeivo ji olupijo ko\xc5\xbeo kar pre\xc5\xbeivi in vstopi v povsem mirno du\xc5\xa1evno stanje. Takrat prispe Mademoiselle in Anna ji nekaj za\xc5\xa1epeta na uho._NEWLINE_\xc4\x8clani zdru\xc5\xbeenja se zberejo v hi\xc5\xa1i, da bi sli\xc5\xa1ali kaj je Anna povedala Mademoiselle. Medtem ko jo \xc4\x8daka, Mademoisellin pomo\xc4\x8dnik vpra\xc5\xa1a ali je to kar je povedala Anna bilo jasno. Mademoiselle potrdi in ga vpra\xc5\xa1a ali si lahko predstavlja kaj nas \xc4\x8daka po smrti. Ko ji on odgovori, da ne, mu ona re\xc4\x8de ''dvomi naprej'' preden se ustreli in naredi samomor._NEWLINE_Film se kon\xc4\x8da s prizorom, kjer Anna negibno le\xc5\xbei na mizi."